CELEX: 62012TN0394
Language: sk
Date: 2012-08-28 00:00:00
Title: Vec T-394/12: Žaloba podaná 28. augusta 2012 — Alfastar Benelux/Rada

27.10.2012   
            
            
               SK
            
            
               Úradný vestník Európskej únie
            
            
               C 331/30
            
         
      Žaloba podaná 28. augusta 2012 — Alfastar Benelux/Rada
      (Vec T-394/12)
      (2012/C 331/57)
      Jazyk konania: angličtina
      
         Účastníci konania
      
      
         Žalobkyňa: Alfastar Benelux SA (Ixelles, Belgicko) (v zastúpení: N. Keramidas a N. Korogiannakis, advokáti)
      
         Žalovaná: Rada Európskej únie
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej, ktorým bola zamietnutá ponuka predložená žalobkyňou v rámci verejného obstarávania UCA-218-07 zameraného na „technickú podporu — helpdesk a servisné zásahy na mieste pre osobné počítače, tlačiarne a periférne zariadenia generálneho sekretariátu Rady“ (JO/S 2008/S 91-122796), ktoré bolo žalobkyni oznámené doporučeným listom z 18. júla 2012 po tom, čo Všeobecný súd rozsudkom z 20. októbra 2011 vydaným vo veci T-57/09 Alfastar Benelux/Rada zrušil predchádzajúce rozhodnutie o zadaní zákazky z 1. decembra 2008,
               
            
                  —
               
               
                  zaviazal žalovanú zaplatiť žalobkyni škodu, ktorú utrpela z dôvodu predmetného postupu verejného obstarávania, a
               
            
                  —
               
               
                  zaviazal žalovanú na náhradu trov konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov.
      
                  1.
               
               
                  Prvý žalobný dôvod založený na tom, že napadnuté rozhodnutie porušuje podmienky verejného obstarávania, pretože použitie sťahovacích spoločností na vykonávanie úloh technickej pomoci, tak ako sú stanovené vo víťaznej ponuke, je v rozpore s uvedenými podmienkami verejného obstarávania.
               
            
                  2.
               
               
                  Druhý žalobný dôvod založený na tom, že napadnuté rozhodnutie obsahuje viacero zjavne nesprávnych posúdení, konkrétne pokiaľ ide o osvedčenie úspešného uchádzača, kvalifikácie zamestnancov úspešného uchádzača v porovnaní s kvalifikáciami zamestnancov žalobkyne, známky za prenos vedomostí a posúdenie počtu zamestnancov navrhovaných uchádzačmi.
               
            
                  3.
               
               
                  Tretí žalobný dôvod založený na tom, že hodnotiaca komisia zamieňala kritériá výberu s kritériami zadania zákazky a jednotlivé fázy verejného obstarávania.
               
            
                  4.
               
               
                  Štvrtý žalobný dôvod založený na tom, že výzva na predloženie ponúk obsahovala viacero nezrovnalostí a nepresných informácií.
               
            
                  5.
               
               
                  Piaty žalobný dôvod založený na tom, že žalovaná nekonala v súlade s ustanovením článku 100 ods. 2 rozpočtových pravidiel (1), osobitne v súvislosti s overovaním kritérií výberu.
               
            
         (1)  Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (Ú. v. ES L 248, 2002, s. 1; Mim. vyd. 01/004 s. 74).